बिथाङा बर’नि मुंख्लं जालांनाय गेदेमाफोर आरो बर’सावथुननि फावखुंग्रि- फावखुंगुरखौ आखिनो मोजां मोनोखाइ बिसोरखौनो बांसिन आखियो, जेरै बड’फा उपेन्द्र नाथ ब्रह्म, सुजित नार्जारि, आथिखालनि बर’नि राजखान्थिगिरि जेरै प्रमद बर’ , हाग्रामा महिलारि आरो सावथुनगिरि रिया ब्रह्म, लिंसार बसुमतारी आरो बलिउदनि फावखुंग्रि प्रियंका चप्रा आरो मोखां बिजाबाव हगारनाय गुबुन-गुबुन समायना महरनि सिख्लाफोरनि सावगारिखौबो बिथाङा गावनि सावगारि बोग्रा बहियाव फारियै आखिना दोनदों। गोसोखां बसुमतारिआ सावगारि आखिनायाव गावनि गंसे खाट पेनचिलजोंनो सावगारि आखियो।